VS001479
Datum: 1999-06-29T02:00:00.000+02:00
datum_sodbe_i_stopnje: 2003-02-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: srednje hudi primeri
odskodnina: 1.700.000,00 SIT
opombe: II Ips 106/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Elektroinstalater.

## Škodni dogodek

Poškodovan med vožnjo s kolesom, ko se je pes zapletel v sprednje kolo njegovega kolesa.

## Poškodba

Zlom velikega obrtca desne stegnenice, raztrganina na glavi ter obtolčenina in odrgnina levega komolca.

## Telesne bolečine

1.000.000,00 SIT Hude bolečine 5 dni, srednje hude bolečine 15 dni, bolečine manjše intenzitete po srednje hudih bolečinah 10 dni, nato pa je tovrstne bolečine občasno (fizioterapija, napornejša hoja itd.) trpel še 60 dni po nekaj ur dnevno, te bolečine še vedno nastopijo ob spremembi vremena in fizičnem naporu.

#### Hospitalizacija

Hospitalizacija 4 dni.

#### Ambulantno zdravljenje

10-krat je bil pregledan pri zdravnikih.

#### Nevšečnosti med zdravljenjem

V času hospitalizacije je moral nepremično ležati na hrbtu in je bil v celoti odvisen od pomoči drugih. Vsak dan je bil izpostavljen žarčenju zaradi slikanja poškodb. Prejemal je injekcije proti bolečinam ter jemal analgetike. Dobil je injekcije proti strjevanju krvi in tetanusu. Za zacelitev zloma ni bila potrebna operativna ali kakšna druga vrsta mobilizacije. Proces celjenja zloma je časovno opredeljen na 4 do 6 mesecev, zaradi česar je bil oškodovanec v bolniškem staležu skoraj 4 mesece. Zaradi počene medenice je imel težave pri odvajanju blata in je ob takih prilikah zaradi bolečin izgubil zavest. Rana na glavi se je zacelila v 2 tednih, zaradi obtolčenin in odrgnin na levem komolcu je imel 3 tedne izrazito omejeno gibljivost levega komolca, ki pa se je v nekaj tednih popravila. 12-krat izpostavljen rentgenskemu slikanju, 6 tednov je moral hoditi z berglami.

## Strah

200.000,00 SIT Intenziven primarni strah ob samem dogodku, ki je trajal 2 dni, nato pa se je zmeren znosnejši strah izražal še 2 dni. Sekundarni strah, strah pred izidom zdravljenja, je bil srednje intenzivno izražen še 4 mesece, zaradi česar je oškodovanec še po tem iskal kirurško konzultacijo.

## Zmanjšanje življenjske aktivnosti

500.000,00 SIT Prikrajšanje pri športnem udejstvovanju, ker je prenehal igrati nogomet, zaradi bolečin v kolku čuti bolečine pri daljši hoji in pri opravljanju dela elektroinstalaterja, kjer je dnevno prisiljen dvigovati težja bremena ter se vzpenjati in sestopati z lestve. Svoj poklic zmore opravljati le s povečanimi napori, zaradi česar je pri delu manj uspešen.

---

ZOR člen 200, 203.